open-index/open-wikipedia-markdown huggingface dataset:
Stasjon Reuver

**Stasjon Reuver** (**Rv**) is in stasjon yn de Nederlânske doarp Reuver yn de provinsje Limburch. It stasjon is in standertstasjon fan de Steatsspoarwegen type SS  fiifde klasse en is ien fan de achtentritich stasjons dy 't ea yn dizze klasse boud is en ien fan de njoggen stasjons fan dit type dy't noch oanwêzich is.

## Gebou
It stasjonsgebou kaam yn 1863 ree, en waard iepene op 21 novimber 1865 foar treinreizgers doe't ek dit part fan it spoar fan Steatsline E oanlein wie. Yn 1911 waard de linker fleugel twa kear sa grut makke, dizze ferbouwing is yn 1995 by in restauraasje fan it stasjon wer ûngedien makke. Yn 2006 ferkocht de NS it stasjonsgebou oan it sakenman, dy't it stasjon yn 2008 ferboude oan de rjochterkant kaam der in glêzen treppehûs. It stasjon leit hjoed-de-dei oan it part fan it spoar dat eksploitearre wurdt troch Arriva en is yn gebrûk as ytgelegenheid.

## Treinferbinings
Stasjon Anna Paulowna

**Stasjon Anna Paulowna** (**Ana**)  is in spoarweistasjon yn it Nederlânske doarp Anna Paulowna yn de provinsje Noard-Hollân. En waard iepene yn 1865 oan de Steatsline K (De Helder - Amsterdam Sintraal). 

## Gebou
  
It oarspronklike spoarweistasjon fan Anna Paulowna wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy't ea yn dizze klasse boud wie. It gebou wie ûntwurpen troch de arsjitekt Karel Hendrik van Brederode. It stasjon wie sûnt de iepening meardere kearen ferboud. Yn 1872 krige it stasjon in oanbou mei sealtek dy't nije reizgers yngong befettet. Yn de 30-er jierren fan de 20e iuw waard de ferdjipping fan it oarspronklike stasjon ôfbrutsen en it sealdak fan de oanbou trochlutsen nei it oarspronklike gebou.

It stasjon waard yn 1971 ferfongen troch in nij gebou bekend as Standerttype Douma fan de hân fan arsjitekt Cees Douma. It stasjonsgebou is hjoed-de-dei yn partikulier besit.

## Treinferbinings
Stasjon Best

**Stasjon Best** (**Bet**) is in spoarweistasjon yn Best en waard iepene yn 1866 oan de Steatsline E (Breda - Maastricht). Yn dit Brabânske doarp is yn 2002 it tredde stasjonsgebou sûnt 1864 iepene. 

## Gebou

It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 july 1866 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type SS Fiifde Klasse.
En wie ien fan de achtentritich stasjons dy't ea yn dizze klasse boud wie. Al yn 1882 kaam de earste ferbouwing. Oan beide kanten waard in koarte fleugel byboud. Yn 1914 krige it middenpart der in ferdjipping by. Yn 1938 waard it stasjon sletten, mar yn 1940 waard it stasjon op 10 juny weriepene.

Yn 1975 waard it earste stasjonsgebou sloopt en ferfongen troch nijbou, in Standerttype Beilen ûntwurpen troch de arsjitekt Cees Douma. Dit wie in ferienfâldige ferzje fan standerttype Douma.

It stasjonsgebou út 1975 waard yn 2000 ôfbrutsen, en ferfongen troch in ûntwerp fan arsjitekt Th.J.B. Fikkers. In ûndergrûns stasjon om't de spoaren yn in tunnel kamen. De bou fan Spoartunnel Best begûn yn 1998 en de bou fan it nije stasjon begûn yn 2000 en wie yn 2002 ree. 

## Treinferbinings
Stasjon Bunde (Nederlân)

**Stasjon Bunde** (**Bde**)  is in spoarweistasjon yn it Nederlânske doarp Bunde yn de provinsje Limburch. En waard iepene yn 1865 oan de Steatsline E (Breda - Maastricht). It stasjon leit hjoed-de-dei oan it part fan it spoar dat eksploitearre wurdt troch Arriva. 

## Gebou
It oarspronklike spoarweistasjon fan Bunde wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy 't ea yn dizze klasse boud wie. It gebou wie in ûntwerp fan de arsjitekt Karel Hendrik van Brederode. It stasjon waard sûnt de iepening meardere kearen útwreide. Yn 1911 waard de rjochterfleugel útwreide, yn 1914 krige it middenpart der in ferdjipping by. 

It stasjon waard yn 1964 ferfongen troch in nij gebou bekend as Standerttype Douma fan de hân fan arsjitekt Cees Douma. Nei't yn 2000 de NS it loket foar de kaartferkeap slúte, stie is stasjonsgebou leech. Yn 2005 waard it beslút naam om it slim fertutearze gebou ôf te brekken. 

## Oerstreaming
Yn de jûn fan 29 juny 2021 stiene de spoaren splis fanwegen fûle rein. De oarsaak fan it ûnderrinnen is dat de spoaren wat leger as de omjouwing lizze en it stasjon oan de foet fan it Sintraal Plato leit. Op it waarstasjon op it fleanfjild yn Beek waard 83 milimeter rein metten op dy tiisdei 

## Treinferbinings
Stasjon Brummen

**Stasjon Brummen** (**Bmn**)  is in spoarweistasjon yn it Nederlânske doarp Brummen yn de provinsje Gelderlân. En waard iepene yn 1865 oan de Steatsline A (Arnhim Sintraal - Ljouwert). 

## Gebou

It oarspronklike spoarweistasjon fan Brummen wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy 't ea yn dizze klasse boud wie. It gebou wie ûntwurpen troch de arsjitekt Karel Hendrik van Brederode It stasjon wie sûnt de iepening meardere kearen útwreide. Yn 1914 krige it middenpart der in ferdjipping by. 

It stasjonsgebou waard yn 1970 ôfbrutsen en ferfongen troch in tal abry's wer fan de grutste yn 1995 sloopt is.

## Treinferbinings
Stasjon Castricum

**Stasjon Castricum** (**Cas**) is in spoarweistasjon yn Castricum en waard iepene yn 1867 oan de Steatsline K (De Helder - Amsterdam Sintraal). Yn dit Noard-Hollânske doarp is yn 2021 it tredde stasjonsgebou sûnt 1866 iepene. 

## Gebou

It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 maaie 1867 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type SS Fiifde Klasse. Yn 1912 waard der oan de rjochterkant in oanbou pleatst besteand út in heech en in leech part.

Yn 1969 waard it earste stasjonsgebou sloopt en ferfongen troch nijbou, nei ûntwerp fan arsjitekt Cees Douma. In kantich gebou mei plat dak, en mei in troch de gemeente kado dien karriljon mei oerwurk.

It stasjonsgebou út 1969 waard yn 2020 ôfbrutsen, en ferfongen troch in ûntwerp fan arsjitekte Wienke Scheltens. Om't it stasjon út 1969 net mear foldie, en striemin tagonklik wie foar reizgers mei in rolstoel. Sa kaam der net allinne in nij stasjonsgebou mar ek in nije reizgerstunnel mei treppen en liften. It karriljon út 1969 is hjirby behâlden bleaun. It nije stasjonsgebou waard yn 2021 iepene.

## Treinferbinings
Stasjon De Steeg

**Stasjon De Steeg** (**Sg**) wie in stasjon oan de Steatsline A tusken de doarpen De Steeg en Rheden yn de gemeente Rheden yn de provinsje Gelderlân. Fan 1927 ôf waard it stasjon *Stasjon De Steeg-Rheden* neamt. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dizze klasse boud is. It stasjon stie healwei De Steeg en Rheden, tsjinoer de Steegse Haven.  

## Gebou
It stasjonsgebou kaam yn 1864 ree, en waard iepene op 2 febrewaris 1865 foar treinreizgers doe't ek dit part fan it spoar fan Steatsline A oanlein wie. Yn 1914 krige it middenpart der in ferdjipping by. It stasjon waard sletten yn 1947 en it stasjonsgebou waard yn 1961 ôfbrútsen. Der is hjoed-de-dei hast neat mear fan is stasjon en stasjonsgebou werom te finen. De spoaren lizze op de hichte fan it eardere stasjon wat fierder út inoar en de Stationsweg dy't ôfbûcht fan de Hoofdstraat ferwize nei it plak fan it eardere stasjon.
Cees Douma

**Cees Douma** (Delft, 13 oktober 1933 - 11 maart 2023) wie in Nederlânske arsjitekt. Fan 1960 oant 1995 wied er yn tsjinst fan de Nederlandse Spoorwegen (NS) en levere er mei syn 90 stasjons in wichtige bydrage oan it úterlik fan NS.

## Karriêre
Fan 1950 oant 1957 studearre Douma boukunde oan de TU Delft, wêrnei't er yn 1960 yn tsjinst kaam by de NS as arsjitekt op de ôfdieling gebouwen. Oant 1975 wie Douma ferantwurdlik foar in grut tal lytse en middelgrutte stasjons.

Douma ûntwurp sobere standertûntwerp-stasjons, dêr't yn de jierren 1960 en 1970 in soad fan boud waarden. It publyk hie in soad krityk op dy sobere en strakke ûntwerpen. De soberens wie lykwols in gefolch fan de besunigingsdriuw fan de Spoarwegen, dy't mei swier ferlies wurke. Yn 1976 folge er Koen van der Gaast op as manager fan de ôfdieling Gebouwen en Foarmgjouwing. Van der Gaast bleau oant syn pinsjoen haad fan it arsjitekteburo, dat er fersterke mei jonge arsjitekten, wêrnei't fan 1980 ôf in nije tiid oanbruts dy't diel wie fan in renêssânse fan spoarweiarsjitektuer yn Europa. Nederlân spile dêr in wichtige rol yn, mei troch de oanlis fan in pear nije linen en útwreidings fan it spoarnetwurk, resultearjend yn in rige nije stasjons, dy't ynternasjonaal omtinken luts.

Yn 1989 waard in selsstannich yngenieursburo oprjochte, los fan NS, dêr't de aktiviteiten fan de ôfdieling Gebouwen yn opnommen waarden. Douma waard earfol beneamd ta NS-boumaster en haad *Corporate Vormgeving*, in nije funksje foar de kwaliteit fan alle fisuele aspekten fan it spoarbyld (arsjitektuer, hússtyl, grafyske foarmjouwing, ynterieur en eksterieur fan treinen, keunstoankeap, monumintebelied). Yn 1997 gie Douma mei pensjoen.

## Priuwke fan syn ûntwerpen

File:Estación del Tren en Anna Paulowna.jpg|Stasjon Anna Paulowna
File:2022-07-17 Station Gorinchem stationsgebouw (2).jpg|Stasjon Gorkum
File:Station Wierden.jpg|Stasjon Wierden, 1965
File:Purmerend Overwhere Treinstation.JPG|Stasjon Purmerend Overwhere, 1971
File:Station Duiven.jpg|Stasjon Duiven, 1980
File:Stationleerdam.jpg|Stasjon Leerdam, 1987
File:Station Grou.jpg|Stasjon Grou-Jirnsum, 1976
Delft Zuid sextant.jpg|thumb|Stasjon Delft Zuid yn 2005 (ôfbrutsen yn 2006)


## Sjoch ek
* List fan Nederlânske arsjitekten
Stasjon Deurne

; Stasjon Deurne kin ferwize nei: 
* in Nederlânsk Spoarstasjon iepene yn 1866, Stasjon Deurne (Nederlân)
* in earder Belgysk Spoarstasjon iepene yn 1878, Stasjon Deurne (Belgje)
Stasjon Grypskerk

**Stasjon Grypskerk** (**Gk**) is in spoarweistasjon yn Grypskerk en waard iepene yn 1866 oan de Steatsline B (Harns Haven - Bad Nijeskâns). Yn dit Grinslânske doarp waard yn 1976 it tredde stasjonsgebou sûnt 1863 iepene. 

## Gebou
 
It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 juny 1866 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type SS Fiifde Klasse. Yn 1870 waard der oan de linkerkant in koarte fleugel oanboud.

Al yn 1881 waard it earste stasjonsgebou sloopt en ferfongen troch nijbou, in ûntwerp dat liket op it standertype SS fjirde klasse. 

It stasjonsgebou út 1881 waard yn 1976 ôfbrutsen, en ferfongen troch in ûntwerp dat bekend stiet as Standerttype Beilen ûntwurpen troch de arsjitekt Cees Douma. Dit wie in ferienfâldige ferzje fan standerttype Douma. Dit gebou wie sûnt de  jieren 90 yn gebrûk as atelier fan keunstner Gert Sennema en en baarnde yn 2005 ôf, en waard net ferfongen troch in nij stasjonsgebou.

## Treinferbinings
Stasjon Gorssel

**Stasjon Gorssel** (**Gsl**) wie in stasjon oan de Steatsline A yn 'e buorskip Joppe ûnder Gorssel yn de gemeente Lochem yn de provinsje Gelderlân. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dy klasse boud is. 

## Gebou
It stasjonsgebou kaam yn 1863 ree, en waard iepene op 5 augustus 1865 foar treinreizgers doe't ek dit part fan it spoar fan Steatsline A oanlein wie. Yn 1914 waard der oan de linkerkant in koarte fleugel oanboud en krige it middenpart der in ferdjipping by. It stasjon waard sletten yn 1938 en it stasjonsgebou waard yn 1963 ôfbrútsen. Der is hjoed-de-dei hast neat mear fan is stasjon en stasjonsgebou werom te finen. It stasjon stie benoarden de spoaroergong yn de Joppelaan, oan wat hjoed-de-dei it Spoorpad hjit.
Stasjon Hearhugowaard

**Stasjon Hearhugowaard** (**Hwd**) is in spoarweistasjon yn Hearhugowaard en waard iepene yn 1865 oan de Steatsline K (De Helder - Amsterdam Sintraal). Yn dit Noard-Hollânske doarp waard yn 1989 it tredde stasjonsgebou sûnt 1862 iepene. 

## Gebou
 
 
It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 20 desimber 1865 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type SS Fiifde Klasse. Yn 1872 krige it stasjon in oanbou mei sealtek dy't nije reizgers yngong befettet.

Yn 1967 waard it earste stasjonsgebou sloopten ferfongen troch in ûntwerp dat bekend stiet as Standerttype Douma ûntwurpen troch de arsjitekt Cees Douma.

Yn 1989 waard oan de súdkant fan it stasjon in nij stasjonsgebou nei in ûntwerp fan arsjitekt Rob Steenhuis boud om't Hearhugowaard oan dy kânt flink útwreiden waard. It twadde stasjonsgebou út 1967 bleau lykwols ek bestean. En is hjoed-de-dei yn gebrûk as snackbar. 

## Treinferbinings
Stasjon Maasbracht

**Stasjon Maasbracht** (**Mbt**) wie in stasjon oan de Steatsline E yn it doarp Maasbracht yn de gemeente Maasgouw yn de provinsje Limburch. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dizze klasse boud is. 

## Gebou
It stasjonsgebou kaam yn 1863 ree, en waard iepene op 21 novimber 1865 foar treinreizgers doe't ek dit part fan it spoar fan Steatsline E oanlein wie. Yn 1899 brânde it stasjonsgebou ôf en kaam der in nij stasjonsgebou dat omskreaun wurde kin as kombinaasje fan type SS fiifde klasse en GOLS grut  It stasjon waard sletten yn 1938 en it stasjonsgebou waard yn 1965 ôfbrútsen. Der is hjoed-de-dei neat mear fan is stasjon en stasjonsgebou werom te finen. It stasjon stie oan de Brachterstatie yn Maasbracht.
Stasjon Noard Skarwâlde

**Stasjon Noard Skarwâlde** (**Nsw**) wie in stasjon oan de Steatsline K yn it doarp Noard-Skarwâlde yn de gemeente Dyk en Waard yn de provinsje Noard-Hollân. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dizze klasse boud is. 

## Gebou
It stasjonsgebou kaam yn 1862 ree, en waard iepene op 20 desimber 1865 foar treinreizgers doe't ek dit part fan it spoar fan Steatsline K oanlein wie. Yn 1872 krige it stasjon in oanbou mei sealtek dy't nije reizgers yngong befettet. It stasjon waard sletten yn 1938, mar waard wer iepene yn 1940; yn 1947 op 4 maaie wie it echt dien mei it stasjon. It stasjonsgebou waard yn 1954 ôfbrútsen. It plak fan it stasjonsgebou is noch te werom te kennen yn it lânskip oan it ein fan de Stationslaan.
Stasjon Nuenen-Tongelre

**Stasjon Nuenen-Tongelre** (**Ne**) wie in stasjon oan de Steatsline E yn 'e buorskip Eeneind ûnder Neunen yn de gemeente Nuenen, Gerwen en Nederwetten yn de provinsje Noard-Brabân. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dizze klasse boud is. 

## Gebou
It stasjonsgebou kaam yn 1864 ree, en waard iepene op 1 oktober 1866 foar treinreizgers doe't ek dit part fan it spoar fan Steatsline E oanlein wie. Yn 1906 waard der oan de linkerkant in koarte fleugel oanboud en krige it middenpart der in ferdjipping by. Doe't yn 1913 de spoarline Eindhoven - Weert yn gebrûk naam waard, waard de namme fan Station Nuenen-Tongelre wizige yn *Stasjon Nuenen*. It stasjon waard sletten yn 1938 Oant 1972 waard der noch guod laden en lost, û.o. waard der de sûkerbiten foar de sûkeryndustry yn West-Brabân laden. Mar yn dat jier wie dat ek ôfrûn en fuort dêrnei waard it stasjon ôfbrutsen. Der is hjoed-de-dei neat mear fan is stasjon en stasjonsgebou werom te finen. Op it plak fan it eardere stasjon oan de Stationsweg stiet in lyts ynformaasjebuordsje oer it stasjon.
Stasjon Susteren

**Stasjon Susteren** (**Srn**)  is in spoarweistasjon tusken yn it Nederlânske doarp Susteren yn de provinsje Limburch. En waard iepene yn 1865 oan de Steatsline E (Breda - Maastricht). It stasjon leit hjoed-de-dei oan it part fan it spoar dat eksploitearre wurdt troch Arriva. 

## Gebou

It oarspronklike spoarweistasjon fan Susteren wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy 't ea yn dy klasse boud wie. It gebou waard ûntwurpen troch de arsjitekt Karel Hendrik van Brederode. It stasjon wie sûnt de iepening meardere kearen útwreide. Yn 1911 waard de rjochter fleugel fergrutte, yn 1945 waard dy fergrutting werombrocht yn de orzjinele steat om't de fleugel slim skansearre rekke wie yn de Twadde Wrâldkriich. 

It stasjon waard yn 1975 ferfongen troch in nij gebou bekend as Standerttype Sextant fan de hân fan arsjitekt Cees Douma. It earste stasjonsgebou waard pas yn 1981 ôfbrútsen. It 2e stasjonsgebou is hjoed-de-dei yn gebrûk as winkel.

Stasjon Susteren hie eartiids in tige grut rangearterrein it waard yn 1900 oanlein en hat oant de slúting fan de koaleminen yn Limburg tsjist dien, dêrnei is it terrein yn de rin fan de jierren stikje by bytsje ûntmantele, de lêste restanten fan it rangearterrein binne tusken 2003 en 2007 fuorthelle, om ûnder oaren plak te meitsje foar in parkearterrein. 

## Treinferbinings
Stasjon Súdhorn

**Stasjon Súdhorn** (**Zh**)  is in spoarweistasjon tusken yn it Nederlânske doarp Súdhorn yn de provinsje Grinslân. En waard iepene yn 1865 oan de Steatsline B (Harns Haven - Bad Nijeskâns). It stasjon leit hjoed-de-dei oan it part fan it spoar dat eksploitearre wurdt troch Arriva. 

## Gebou

It oarspronklike spoarweistasjon fan Súdhorn wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy 't ea yn dy klasse boud wie. It gebou waard ûntwurpen troch de arsjitekt Karel Hendrik van Brederode. It stasjon wie sûnt de iepening meardere kearen útwreide. Yn 1869 waard der oan de  linkerkant in fleugel oanboud, yn 1891 kaam der oan de rjochterkant in selde fleugel 1915  krige it middenpart der in ferdjipping by.

It stasjon waard yn 1975 ôfbrútsen en yn 1976 ferfongen troch in nij gebou bekend as Standerttype Beilen fan de hân fan arsjitekt Cees Douma. It 2e stasjonsgebou is hjoed-de-dei yn gebrûk as hoarekagelegenheid.

Stasjon Súdhorn krige yn 2020 in kearspoar en in tredde perron foar de pindeltrein tusken Súdhorn en Grins.

## Treinferbinings
Sasha Beart

**Sasha Beart**, echte namme: **Svetlana Lvova** (24 septimber 1988), is in Russysk neakenmodel, pornografysk aktrise en prostituee.

## Libben en karriêre
Sy wurke foar Amerikaansk porno-label Evil Angel en Tsjechysk pornolabel *Legal Porno*. Under har karriêre hat Beart gearwurke mei kollega-aktrises as Jureka del Mar en mei manlike tsjinspilers as Bo Sinn.

## Lichemsskaaimerken
Sasha Beart is Europeesk, mei brune eagen en swart hier. Neffens har offisjele opjefte is se 1.68 m lang, mei in gewicht fan 50 kg. Beart hat folle tatoeaazjes op ferskillend lichemsdielen en gjin piercing. 			
 		
## Keppelings om utens
* Sasha Beart op ''FreeOnes''
* Sasha Beart yn 'e ''Internet Movie Database''
* Sasha Beart yn 'e ''Internet Adult Film Database''
* Sasha Beart yn 'e ''Adult Film Database''
Willem Kloos (arsjitekt)

**Willem Bernhard Kloos** (Batavia, Nederlânsk-Ynje, 21 maart 1904 – Den Dolder, 24 novimber 1960), yn de literatuer ornaris oantsjut as **W.B. Kloos**, wie in Nederlânsk arsjitekt.

Kloos studearre oan de Technyske Hegeskoalle Delft, dêr't er yn 1929 it eksamen foar boukundich yngenieur behelle.   Hy wie dêrnei yn tsjinst by de gemeente De Haach as yngenieur by de tsjinst stedsûntwikkeling en folkshúsfêsting. Yn 1941 waard er beneamd ta haad fan de planologyske ôfdieling fan de Rykstsjinst foar it Nasjonale Plan,  in soarte fan nasjonaal bestimmingsplan dêr't it inisjatyf fan al yn de jierren 30 nommen wie.

Fan 1946 ôf wie Kloos yn tsjinst by de Nederlandse Spoorwegen, as haad fan de stêdeboukundige ôfdieling. Hy hold him dwaande mei de fraachstikken om it opheffen fan lykflierske krusings yn stêden as Eindhoven, Leien, Rotterdam en Venlo. Fan 1954 ôf oan wied er dwaande mei it ûntwerp fan in rige standerdisearre stasjonsgebouwen (standerttype Vierlingsbeek). De gebouwen tsjinnen faak as ferfanging foar ferâldere stasjonsgebouwen út de 19e iuw, mar waarden ek by nij oanleine (foarstêds)stasjons set.

## Untwurpen stasjonsgebouwen

* Stasjon Vierlingsbeek (twadde gebou, 1956, sloopt 2004)
* Stasjon Almelo de Riet (1957)
* Stasjon Wezep (tredde gebou, 1957, sloopt 2002)
* Stasjon Koudum-Molkwar (twadde gebou, 1958, sloopt 1991)
* Stasjon Velsen Zeeweg (1958)
* Stasjon Doetinchem West (1959)
* Stasjon Klarenbeek (twadde gebou, 1959)
* Koog Bloemwijk (1959, sloopt 1989)
* Stasjon Wijlre-Gulpen (twadde gebou, 1959)
* Stasjon Zwolle Veerallee (twadde gebou, 1959, sloopt 2000)
* Stasjon Blerick (tredde gebou, 1960, sloopt 2001)
* Stasjon Kerkrade Centrum (twadde gebou, 1960, sloopt 1995)
* Stasjon Soest Zuid (twadde gebou, 1963)
* Stasjon Hurdegaryp (twadde gebou, 1964)
* Stasjon Bovenkarspel-Grootebroek (twadde gebou, 1965)
* Stasjon Hoogkarspel (twadde gebou, 1965)

## Literatuer
* V. M. Lansink, *[http://www.railtrash.net/spoorwegstations_1955_1980.pdf Spoorwegstations in Nederland 1955-1980: Variatie in Standaardisatie]*, doktoaraalskripsje keunstskiednis, Utrecht, 1998
Stasjon Skagen

**Stasjon Skagen** (**Sgn**)  is in spoarweistasjon yn it Nederlânske stêd Skagen yn de provinsje Noard-Hollân. En waard iepene yn 1865 oan de Steatsline K (De Helder - Amsterdam Sintraal).  

## Gebou

It oarspronklike spoarweistasjon fan Skagen wie in standertstasjon fan de Steatsspoarwegen, in stasjon fan it type SS fiifde Klasse, boud yn de jierren sechtich fan de 19e iuw en ien fan de achtentritich stasjons dy 't ea yn dy klasse boud wie. It gebou waard ûntwurpen troch de arsjitekt Karel Hendrik van Brederode. It stasjon waard sûnt de iepening meardere kearen ferboud. Yn 1866 krige it stasjon in oanbou mei sealtek en yn 1907 waard der oan de linkerkant in lange fleugel oanboud.

It stasjon waard yn 1968 ferfongen troch in nij gebou bekend as Standerttype Douma fan de hân fan arsjitekt Cees Douma. 

## Treinferbinings
Stasjon Staphorst

**Stasjon Staphorst** (**Sth**) wie in stasjon oan de Steatsline A yn it doarp Staphorst yn de provinsje Oerisel. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dizze klasse boud is. 

## Gebou
It stasjonsgebou kaam yn 1865 ree, en waard iepene op 1 oktober 1867 foar treinreizgers doe't ek dit part fan it spoar fan Steatsline A oanlein wie. Yn 1908 krige it gebou oan wjerskanten in fleugel. It stasjon waard sletten yn 1938 en it stasjonsgebou waard yn 1970 ôfbrútsen. Der is hjoed-de-dei neat mear fan is stasjon en stasjonsgebou werom te finen. It stasjon stie oan de Stationsweg yn Staphorst. Der wurdt al in tal jierren sprútsen oer it op 'en nij iepenjen fan it stasjon.
Keltemuseum

It **Keltemuseum** of **Museum fan de Kelten** (Frânsk: *Musée des Celtes*) is in museum yn it Belgyske plak Libramont. It museum waard yn 1998 iepene om de resultaten sjen te litten fan tritich jier archeologyske opgravingen nei de Kelten yn de Ardennen. It Keltemuseum wurdt beheard troch it *Centre de recherches archéologiques en Ardenne* (CRAA). Tusken 2019 en 2021 waard it Museum fan de Kelten fernijd en is no húsfeste op de earste ferdjipping fan de pleatslike tentoanstellingshal.

It Museum van de Kelten sit yn in eardere pastorij. It museum hat seis útstallingssealen. Oan de hân fan archeologyske fynsten wurdt omtinken jûn oan de Kelten en de skiednis fan de Ardennen. Ferskate fasetten fan it deistich libben wurde beljochte: begraffenisrituelen, hannel, klean, wenningen, ark, ensfh.
Stasjon Woensdrecht

**Stasjon Woensdrecht** (**Wsd**) wie in stasjon oan de Steatsline F yn it doarp Woensdrecht yn de provinsje Noard Brabân. It stasjon wie in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dy klasse boud waard. 

## Gebou
It stasjonsgebou kaam yn 1863 ree, en waard iepene op 1 july 1868 foar treinreizgers doe't ek dit part fan it spoar fan Steatsline F oanlein wie. Yn 1916 waard der oan de linkerkant in koarte fleugel oanboud en krige it middenpart der in ferdjipping by. It stasjon waard sletten yn 1938, It stasjonsgebou gie yn 1944 ferlern yn de Twadde Wrâldkriich ta gefolch fan besjittingen . Der is hjoed-de-dei neat mear fan is stasjon en stasjonsgebou werom te finen. It stasjon stie oan de Statieweg yn Woensdrecht.
Stasjon Meppel

**Stasjon Meppel** (**Mp**) is it spoarweistasjon fan Meppel, yn de Nederlânske provinsje Drinte. It is in wichtich tuskenstasjon fanút Ljouwert en Grins. Stasjon Meppel is it drokste stasjon fan de provinsje Drinte. It is boud as in standertstasjon fan de Steatsspoarwegen, in stasjon fan it Type Hengelo, en is ien fan de trije stasjons dy't yn dizze klasse boud is, en iennichste fan dit type dy't bewarre bleaun is.

It stasjonsgebou kaam yn 1866 ree, en waard iepene op 1 oktober 1867 foar treinreizgers doe't ek dit part fan it spoar fan Steatsline A fanôf Swol. Yn 1868 kaam ek de ferbining Meppel – It Hearrenfean – Ljouwert ree, wêrmei't de Fryske haadstêd in streekrjochte spoarferbining mei de rest fan Nederlân krige. Yn 1870 kaam ek de Steatsline C klear, dêr't sawol Drinte, Grinslân as Fryslân oer it spoar fia Meppel mei Swol ferbûn wiene.

Sûnt dy tiid hawwe dizze ferbiningen de wichtichste skeakels west yn it treinferkear fan en nei it noarden fan Nederlân. Oan it stasjon fan Meppel is yn 'e rin fan 'e jierren net folle feroare, sadat it noch foar in grut part yn oarspronklike steat is. Yn 2016 waard it stasjonsgebou yn de orizjinele gielbrune kleurstelling wersteld, nei jierrenlang folslein wyt west te hawwen.

## Treinferbinings
Stasjon Súdbroek

**Stasjon Súdbroek** (**Zb**) iepene op 1 maaie 1868, is in stasjon yn it Nederlânske doarp Súdbroek yn de provinsje Grinslân. Oan de Steatsline B (Harns Haven - Bad Nijeskâns). 

## Gebou
 
 
 
It stasjonsgebou fan Súdbroek is ien fan de standertstasjons fan de Steatsspoarwegen, boud yn de sechstiger jierren fan de 19e iuw. in stasjon fan it type Hoogezand, en is ien fan de tsien stasjons dy't yn dizze klasse boud is, en iennichste fan dit type dy't bewarre bleaun is. 

Yn tsjinstelling ta it stasjon fan Meppel is it stasjon fan Súdbroek letter yngreven ferboud. Yn 1912 waard der in útbou oan de spoarweikant set, sadat it spoarweipersoniel frij sicht by it spoar lâns hie. Ek waard in binnenmuorre út de romte foar de kaartferkeap fuorthelle..

Yn 1959 waard in grut part fan it gebou ôfbrutsen. De restanten waarden ferboud ta in selsstannich gebou. De boppeferdjipping ferdwûn en de fleugels waarden mei de helte ynkoarte.

Yn 2002 gie in yngreven restauraasje fan start dy't tsien jier duorje soe, it stasjonsgebou waard folslein yn âlde steat wersteld. It stasjon is sûnt de restauraasje it gebou fan it Noardnederlânsk Trein & Tram Museum.

## Treinferbinings
Stasjon Hegesân-Sappemeer

**Stasjon Hegesân-Sappemeer** (**Hgz**)  is in spoarweistasjon yn it Nederlânske doarp Hegesân yn de provinsje Grinslân. It stasjon  waard iepene yn 1868 oan de Steatsline B (Harns Haven - Bad Nijeskâns).

## Gebou
It oarspronklike spoarweistasjon fan Hegesân-Sappemeer wie in standertstasjon fan de Steatsspoarwegen, in stasjon fan it type Hoogezand, boud yn de jierren sechtich fan de 19e iuw. It wie ien fan de tsien stasjons dy 't ea yn dy klasse boud waard. It gebou waard ûntwurpen troch de arsjitekt Karel Hendrik van Brederode. 

It stasjon waard yn 1989 ôfbrútsen en ferfongen troch in stasjonsgebou ûntwurpen troch arsjitekt Rob Steenhuis. Nei sluting fan it loket hat de NS it gebou noch in skoft oan ferskate bedriuwen ferhierd. Tsjintwurdich stiet it slim fertutearze gebou leech.

## Treinferbinings
Rob Steenhuis

**Rob J.M.A. Steenhuis** (Amsterdam, 26 oktober 1949 – Rosmalen, 9 febrewaris 2018) wie in Nederlânske arsjitekt dy't bekend waard fan it ûntwerpen fan stasjons.

## Biografy
Steenhuis studearre fan 1971 oant 1978 arsjitektuer oan de Technyske Universiteit Delft. Nei syn ôfstudearjen wurke er koarte tiid by arsjitekteburo Duintjer yn Amsterdam, wêrnei 't er yn 1978 yn tsjinst kaam by arsjitekteburo Cor Kalfsbeek yn it Drintske Borger. Fan 1982 ôf wurke er op de yngenieurôfdieling fan de Nederlânske Spoarwegen, dy't yn 1995 in selsstannige dochterûndernimming waard. Dêr bleau er noch in jier oant er begûn te wurkjen by *Van Dijk Steenhuis Architecten* yn Gieten en De Bosk.

Yn syn tiid by de Nederlandse Spoorwegen binne de measte gebouwen ûntstien. Fan 2000 ôf wie er haad fan it *Bureau Spoorbouwmeester*, in selsstannich operearjend orgaan fan de Nederlandse Spoorwegen en ProRail. Under him waard it *Spoorbeeld* oprjochte. Ek ûntwikkele er de earste ferzje fan de *Spoorbeeldgids* en wie er benammen ferantwurdlik foar advys en tarieding.

Yn 'e mande mei de eardere Ryksboumaster Jo Coenen betocht er de oanpak fan de saneamde *Nieuwe Sleutelprojecten*, wêrûnder grutskalige ûntwikkelingsplannen foar de stasjons Amsterdam Súd, Arnhim Sintraal, Breda, De Haach Sintraal, Rotterdam Sintraal en Utert Sintraal en de oansluting op it Europeeske hegesnelheidsnet.

Yn 2005 waard er direkteur fan de Arcadis-studio en ferfolle dy funksje oant 2007. Oant syn dea joech Steenhuis lieding oan it bedriuw SOTAstudio, fêstige yn Nimwegen.

Steenhuis wie lid fan it Bûn fan Nederlânske Arsjitekten.

Steenhuis stoar yn de âldens fan 68 jier oan de gefolgen fan longkanker.

## Kar-út syn stasjons

Station Amsterdam De Vlugtlaan.jpg|Stasjon Amsterdam De Vlugtlaan (1989)
Amsterdam Lelylaan Westzijde.JPG|Stasjon Amsterdam Lelylaan (2015)
Station Helmond Brouwhuis.JPG|Stasjon Helmond Brouwhuis (2011)
2019-02-28 Station Arnhem Velperpoort zuidkant.jpg|Stasjon Arnhem Velperpoort (2019)
Station Assen.jpg|Stasjon Assen (2007)
Station Heerhugowaard.jpg|Stasjon Heerhugowaard (2008)
Netherlands Railway train at Station RAI.png|Stasjon Amsterdam RAI (2014)
Diemenzuid002.jpg|Stasjon Diemen Zuid (2005)
Centtral station Den Bosch with offices - panoramio.jpg|Stasjon De Bosk (2015)


## Sjoch ek
* List fan Nederlânske arsjitekten

## Keppelingen om utens
* SOTAstudio
* Deaberjocht Steenhuis, spoorbeeld.nl
Edgar de Wahl

**Edgar de Wahl** (23 augustus 1867 – 9 maart 1948) wie in Baltyske Dútske learaar, wiskundige en taalkundige. Hy is it meast ferneamd om't er de skepper wie fan Ynterlingue (yn syn libben lang bekend as Occidental), in naturalistysk keunsttaal basearre op 'e Yndo-Jeropeeske talen, dy't earst yn 1922 publisearre waard.
Stasjon Hengelo

**Stasjon Hengelo** (**Hgl**) is in spoarweistasjon yn Hengelo en waard iepene yn 1865 oan it spoar fan spoar fan Almelo nei Salzbergen. In jier letter waard Steatsline D (Sutfen - Glanerbrug) iepene. Yn 1951 waard dêr it tredde stasjonsgebou sûnt 1866 iepene. 

## Gebou
Hengelo hat ynearsten in needgebou hân as stasjonsgebou. Dat duorre in jier foar 't yn 1966 it earste stasjonsgebou ree kaam. It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens. It is boud as in standertstasjon fan de Steatsspoarwegen, in stasjon fan it Type Hengelo. Hengelo groeide rap oan 'e ein fan 'e njoggentjinde iuw en ek de bedriuwichheid naam ta. Om't de spoarbomen hiel faak ticht wiene, waard der in fuotgongersbrêge oer it spoar boud, mar foar it ridende ferkear wie dat gjin oplossing. Yn 1899 waard úteinlik de machtiging troch Den Haag jûn om in nij stasjon te bouwen. It earste stasjonsgebou wie doe al ferfongen troch in needgebou. 

It nije stasjonsgebou wie in ûntwerp fan arsjitekt G.W. van Heukelom De kosten foar it gebou en de opheging fan it emplasemint en alle keunstwurken lykas tunnels waarden doe op f 2.300.000 rûsd. It waard in asymmetrysk stasjonsgebou. Mei in poarteftige yngong. Beide sydgevels wiene hiene in tuorke, mar dy tuorkes wiene net like grut.

It stasjonsgebou út 1899 rekke yn 1944 as gefolch fan de Twadde Wrâldkriich slim skansearre. Yn de Twadde Wrâldkriich waard Hengelo, benammen fanwegen de strategyske yndustry dy't dêr fêstige wie, geregeld bombardearre. Dêrby waard it sintrum fan de stêd op 6 en 7 oktober 1944 sa goed as alhiel ferneatige. De boppeferdjipping wie foar in grut part fernield en werbou soe in soad jild koste hawwe. De Nederlandse Spoorwegen namen it beslút om it gebou te slopen en troch in nij gebou te ferfangen. Yn 1951 kaam it nije stasjonsgebou ûntwurpen troch arsjitekt Schelling ree. Yn de tuskentiid waarden de funksjes fan it stasjonsgebou útfierd yn de perrongebouwen. It nije stasjonsgebou is lyk as de stasjongsgebouwen fan Sutfen en Ynskedee útfierd yn beton. 

## Treinferbinings
Stasjon Hoogeveen

**Stasjon Hoogeveen** (**Hgv**)  is in spoarweistasjon yn it Nederlânske doarp Hoogeveen yn de provinsje Drinte. It waard iepene yn 1870 oan de Steatsline C (Meppel - Grins). 

## Gebou
  
It oarspronklike spoarweistasjon fan Hoogeveen wie in standertstasjon fan de Steatsspoarwegen, in stasjon fan it type Hoogezand, boud yn de jierren sechtich fan de 19e iuw, en wie ien fan de tsien stasjons dy't ea yn dizze klasse boud wie. It gebou wie ûntwurpen troch de arsjitekt Karel Hendrik van Brederode. 

It stasjon waard yn 1984 ferfongen troch in nij gebou fan de hân fan arsjitekt Cees Douma. Douma hat it sylhûet fan it âlde stasjon probearre te imitearjen yn it nije troch hege oerkaping dominearre stasjonsgebou. Oan 'e efterkant fan dizze oerkaping is de sintrale hal mei twa lege fleugels. Yn 2014 krige de stasjonstunnel nei it 2e perron, liften foar reizgers mei in rolstoel.

## Treinferbinings
Stasjon Krommenie-Assendelft

**Stasjon Krommenie-Assendelft** (**Kma**) is in spoarweistasjon healwei de doarpen Krommenie en Assendelft en waard iepene yn 1869 oan de Steatsline K (De Helder - Amsterdam Sintraal). Yn dizze Noard-Hollânske doarpen is yn 2008 it fjirde stasjonsgebou sûnt 1867 iepene. 

## Gebou

It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 novimber 1869 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type Hoogezand. 

Yn 1930 waard it earste stasjonsgebou sloopt en ferfongen troch nijbou, nei ûntwerp fan arsjitekt H.G.J. Schelling. In strak en asymmetrysk stasjonsgebou, mei in heech haadgebou en twa lege wjukken dy't ferskille yn lingte en hichte.

It stasjonsgebou út 1930 waard yn 1975 ôfbrutsen fanwegen ferbreding fan de provinsjale dyk fan Saandam nei Castricum, en waard ferfongen troch in ûntwerp fan arsjitekt Cees Douma. Dit wie in tige lyts gebouke, mei alline in loketfunksje.

Yn 2008 waard besletten om in nij en grutter stasjonsgebou te bouwen op sa'n 400 meter ôfstân fan it eardere stasjon. Dit nije stasjonsgebou waard ûntwurpen troch arsjitekt Jeroen Eulderink. It 3e stasjonsgebou bleau stean en is hjoed-de-dei yn gebrûk as snackbar. 

## Treinferbinings
Stasjon Saandyk-Saanske Skâns

**Stasjon Stasjon Saandyk-Saanske Skâns** (**Zzs**) is in spoarweistasjon yn Saandyk en waard iepene yn 1869 oan de Steatsline K (De Helder - Amsterdam Sintraal). Yn dit Noard-Hollânske doarp is yn 1976 it tredde stasjonsgebou sûnt 1867 iepene. 

## Gebou
It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 novimber 1869 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type Hoogezand. 

Yn 1930 waard it earste stasjonsgebou sloopt en ferfongen troch nijbou, nei ûntwerp fan arsjitekt H.G.J. Schelling. In strak en asymmetrysk stasjonsgebou, mei in heech haadgebou en twa lege wjukken dy't ferskille yn lingte en hichte. 

It stasjonsgebou út 1930 waard yn 1976 ôfbrutsen, en ferfongen troch in ûntwerp fan arsjitekt Cees Douma. It waard in ienfâldich gebou op it middenperron. It perron en gebou binne berikber fia in tunnel, yn 2014 waarden der liften op it stasjon boud sadat it stasjon ek tagonklik waard foar reizgers mei in rolstoel.

## Namme
Oant 2016 hjitte it stasjon *"Koog-Saandyk"*. Yn 2010 fersocht de gemeente Saanstêd de NS om dizze namme en fan dy fan stasjon *"Koog Bloemwijk"* (tsjintwurdich Koog aan de Zaan) te feroarjen. Dizze nammen soene betiizjend wêze foar toeristen en reizgers dy't net bekend binne mei de regio. Toeristen dy't de Saanske Skâns besykje wolle, soene har maklik yn 'e twa stasjons fersinne kinne. Dit fersyk waard doetiids ôfwiisd. Yn 2014 die de gemeente op 'e nij in fersyk. Uteinlik stimde de NS yn july 2016 yn, en fiert sûnt de tsjinstregeling  fan 2017 de nije nammen.

## Treinferbinings
Henriëtte de Beaufort-priis

De **Henriëtte de Beaufort-priis** is in literêre priis dy 't om 'e trije jier útrikt wurdt en yn 1985 ynsteld is troch de Maatschappij der Nederlandse Letterkunde. De priis wurdt betelle út in legaat fan Henriëtte Laman Trip-de Beaufort (1890-1982). Yn 'e beneaming foar bekroaning komt in literêr-histoaryske biografy of autobiografy. De priis wurdt ôfwikseljend takend oan in Nederlânske en in Flaamske skriuwer.

## Priiswinners
* 2022 - Mirjam van Hengel: *Een knipperend ogenblik, Portret van Remco Campert*
* 2019 - Sophie De Schaepdrijver: *[[Gabrielle Petit]]. Dood en leven van een Belgische spionne tijdens de Eerste Wereldoorlog.*
* 2016 - Elisabeth Lockhorn: *[[Andreas Burnier]], metselaar van de wereld.*
* 2013 - Gita Deneckere: *[[Leopold I der Belgen|Leopold I]]. De eerste koning van Europa 1790-1865*.
* 2010 - Henk Nellen: *Hugo de Groot. Een leven in strijd om de vrede, 1583-1645*, in biografy fan Hugo de Groot
* 2007 - Christine D'Haen: *Uitgespaard zelfportret*, in autobiografy
* 2004 - Léon Hanssen: de biografie yn twa diele fan Menno ter Braak: *Want alle verlies is winst (1902-1930)* en *Sterven als een polemist (1930-1940)*
* 2001 - Joris van Parys: *Masereel. Een biografie* oer Frans Masereel
* 1998 - Hans Goedkoop: *Geluk; Het leven van Herman Heijermans* oer Herman Heijermans
* 1995 - Hedwig Speliers: *Dag Streuvels: 'ik ken den weg alleen*' oer Stijn Streuvels
* 1992 - Hélène Nolthenius: *Een man uit het dal van Spoleto* oer Franciscus van Assisi
* 1989 - Christine D'Haen: *De wonde in 't hert* oer Guido Gezelle
* 1986 - Hans Werkman: *De wereld van Willem de Mérode* oer Willem de Mérode

## Keppeling om utens
* Prizen fan de Maatschappij Nederlandse Letterkunde
Stasjon Saandam

**Stasjon Saandam** (**Zd**)  is in spoarweistasjon yn it Nederlânske Stêd Saandam yn de provinsje Noard-Hollân. It stasjon  waard iepene yn 1868 oan de Steatsline K (De Helder - Amsterdam Sintraal).

## Gebou

It oarspronklike spoarweistasjon fan Saandam wie in standertstasjon fan de Steatsspoarwegen, in stasjon fan it type Hoogezand, boud yn de jierren sechtich fan de 19e iuw. It wie ien fan de tsien stasjons dy 't ea yn dy klasse boud waard. It gebou waard ûntwurpen troch de arsjitekt Karel Hendrik van Brederode. 

It stasjon waard yn 1983 ôfbrútsen om't de ynfrastruktuur yn Saandam feroare waard, it folsleine stasjon skode derom 300 meter op nei it súden, it nije stasjonsgebou waard ûntwurpen troch arsjitekt Peter Kilsdonk. Yn maart 2018 waard begûn oan in ferbouwing wêrby 't it stasjon in typysk Saansk uterlik krige, yn 2020 waard it fernijde stasjon iepene. De metalen perronoerkapping út 1983 bleau al yn de âlde steat.

## Treinferbinings
Henriette de Beaufort

**Agathe Henriette Maria de Beaufort** (Baarn, 13 oktober 1890 - Bennekom, 26 maart 1982), wie in Nederlânske letterkundige en lid fan de famylje De Beaufort. Hja waard berne yn de monumintale Filla Peking dat har heit, Binnert Philip de Beaufort, yn 1885 kocht hie doe 't er boargemaster fan Baarn waard.

## Biografy
Nei 't har heit yn 1898 en har mem yn 1907 stoarn wiene, waard se opfongen troch de suster fan har mem, Henriëtte van Eck, dy 't de húshâlding op Huize Mariëndaal yn Oosterbeek fan har ferstoarne suster oernaam. Henriëtte gie nei in famkeskostskoalle yn Genève. Yn 1909 kaam hja werom. Yn 1912 waard hja auditrise oan de universiteit fan Utert dêr't hja har ferdjippe yn de letterkunde en skiednis, mar sûnder eksamen te dwaan.

Op 14 maaie 1914 troude hja mei advokaat jhr. mr. Herman Laman Trip (1881-1928). Sûnt dy tiid wie Henriëtte bekend ûnder ferskate nammen: *H. Laman Trip-de Beaufort* en foaral *Henriëtte L.T. de Beaufort*.
Yn 1916 ferskynde har earste roman *Willem van Oranje*. Yn 1924 erfde sy fan muoike Henriëtte van Eck, dy't gjin bern hie. Om't se sels ek gjin bern hie, besleat se om mei har man it jild te brûken om bernesanatoarium 'Hohes Licht' op te rjochtsjen yn Oberstdorf yn Beieren, flak by de Switserske grins. Nei 't har man yn 1928 ferstoarn wie, brocht sy hieltyd mear tiid troch op Hohes Licht. Fan 1933 ôf waarden dêr ek Joadske bern opnommen, dy't fan falske papieren foarsjoen waarden en nei Switserlân brocht waarden. Yn 1956 ferkocht sy 'Hohes Licht' oan in tsjerklike ynstelling. De ynstelling hjit no 'Evangelisches Kneipp-Sanatorium'.

Nei de oarloch lei se har wer ta op it skriuwen. Yn 1948 ferskynde it boek dêr't se bekendheid troch krige: *Gijsbert Karel van Hogendorp*. Letter folgen mear biografyen, lykas *Willem de Zwijger* (1950), *Cornelis van Vollenhoven* (1954) en *Rembrandt* (1956). Yn 1965 folge *Wilhelmina 1888 -1962. Een levensverhaal*. Dêrnei skreau se allinnich noch in reisferslach: *Ruimte en zonlicht; Safari in Afrika* (1968).

Sy joech har namme oan de Henriëtte de Beaufort-priis.

## Biografy
* Ben van Eysselsteijn, *Henriëtte L.T. de Beaufort. Een schrijfster en haar werk*. De Haach, Leopold, 1970.

## Keppelingen om utens
* Hûs Peking yn Baarn
* A.Th. van Deursen, ''Beaufort, jkvr. Agathe Henriette Maria de (1890-1982)'', yn: ''Biografisch Woordenboek van Nederland'' 4 (1994)
* [Henriette L.T. De Beaufort'' yn de [DBNL]]
Stasjon Wormerveer

**Stasjon Wormerveer** (**Wm**)  is in spoarweistasjon yn it Nederlânske doarp Wormerveer yn de provinsje Noard-Hollân. It stasjon  waard iepene yn 1869 oan de Steatsline K (De Helder - Amsterdam Sintraal).

## Gebou
It oarspronklike spoarweistasjon fan Wormerveer wie in standertstasjon fan de Steatsspoarwegen, in stasjon fan it type Hoogezand, boud yn de jierren sechtich fan de 19e iuw. It wie ien fan de tsien stasjons dy 't ea yn dy klasse boud waard. It gebou waard ûntwurpen troch de arsjitekt Karel Hendrik van Brederode.

Yn 1976 waard it earste stasjonsgebou sloopt en ferfongen troch nijbou, Cees Douma. It waard in ienfâldich gebou op it middenperron. It perron en gebou binne berikber fia in tunnel, yn 2013 waard de tunnel fernijd en waarden der liften boud sadat it stasjon ek tagonklik waard foar reizgers mei in rolstoel.

## Treinferbinings
Russysk-Oekraynske Oarloch

De **Russysk-Oekraynske Oarloch** is in oanhâldend ynternasjonaal wapene konflikt tusken Ruslân en de Oekraïne dat begûn yn febrewaris 2014. Ruslân anneksearre de Krim nei de Maidan-revolúsje en begûn pro-Russyske seperatistyske groepen te stypjen yn 'e Donbas. Ruslân lansearre in folsleine ynfaazje fan de Oekraïne yn febrewaris 2022. 
Yn febrewaris 2022 lansearre Ruslân in grutskalige ynvaazje yn Oekraïne en begûn it in grutter part fan it lân te besetten, wêrmei't it grutste konflikt yn Europa sûnt de Twadde Wrâldoarloch begûn. It konflikt befette ek marine-ynsidinten, cyberoarlochsfiering en ferhege politike spanningen. De oarloch hat laat ta in flechtlingekrisis en tsientûzenen ferdreaunen.
Carel fan Roarda

Dr. **Carel fan Roarda**, ek **Carel van Roorda** (om 1609 hinne - Idaerd, 6 maart 1670) wie grytman fan Idaarderadiel, rekkenmaster fan de provinsje Fryslân en deputearre dêre.

## Libben en wurk

Fan Roorda wie in soan fan de heechlearaar Andries van Roorda en fan Anna Epesdr fan Juckema. Hy wie fan 1635 oant syn ferstjerren yn 1670 grytman fan Idaarderadiel. Ien fan syn fertsjinsten wie it ynstellen fan in beurtfeart op Ljouwert en Snits. By it wurk fan de grytmannen fan Idaerderadiel hearde ek it tafersjoch op de wetterkearings. Sadwaande wie er dykgraaf fan de Leppedyk.

Hy wie er trije kear deputearre fan Fryslân foar Eastergoa fan 1648-1652, fan 1656-1660 en fan 1664-1667. Hy wenne op de Friesmastate yn Idaerd dy't er sels bouwe litten hie. Hy troude op 3 desimber 1648 yn Ljouwert mei Lisck van Wissema en hy ferstoar yn maart 1670. Yn de Gertrudistsjerke fan Idaerd is syn grêfsark te finen.

Van Roorda skonk in gebodsboerd oan de Sint-Pitertsjerke fan Grou. Op dat boerd stiet, oars as wenst wie mei de measte gebodsbuorden, net de tekst fan de Tsien Geboaden, mar de gearfetting út it evangeelje fan Matteüs en in tekst út it evangeelje fan Johannes. Syn neef Andries Roorda skonk, tegearre mei syn frou, in sulveren nachtmielskaal oan dy tsjerke.
Stasjon Houten

**Stasjon Houten** (**Htn**) is in spoarweistasjon yn Houten en waard iepene yn 1868 oan Steatsline H (Utert-Sintraal - Boxtel) iepene. Yn dizze Utertse stêd is yn 2008 it tredde stasjonsgebou sûnt 1866 iepene. 

## Gebou

It earste stasjon waard ûntwurpen troch de yngenieurs Karel Hendrik van Brederode en Gerrit van Diesen en iepene op  1 novimber 1868 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type Houten.
En wie ien fan de seis stasjons dy't ea yn dizze klasse boud wie, en it ienichste fan dit type dy't noch oanwêzich is. Yn 1935 waard it stasjon sletten, mar yn 1982 waard it stasjon op 23 maaie weriepene.

It nije stasjon kaam al op in oare lokaasje as it eardere stasjon. It âlde stasjonsgebou hat nei de sluting yn 1935 tsjinst dien as basisskoalle en wenhûs foar meardere gesinnen. Ien fan de húshâldingen wie de seinhûswachter dy 't de njonkenlizzende oerwei en de wiksels betsjinne. Yn 1984 besleat de Houtense gemeenteried om it âlde stasjonsgebou te slopen. Nei protest fan de direkte buorlju en in hantekenaksje, oerwage de gemeenteried syn beslút. Fan 1986 ôf wie it gebou yn gebrûk as bedriuwssammelgebou. It nije stasjon kaam mear noardlik te lizzen en waard ûntwurpen troch arsjitekt Hans Bak. 

It stasjonsgebou út 1982 waard yn 2008 ferfongen troch in ûntwerp fan arsjitekt Henk Woltjer. Om't it tal spoaren waarden útwreide it âlde stasjonsgebou út 1866 dat noch altyd op de eardere stasjonslokaasje stie moast hjir om sels 150 meter ferpleatst wurde. It nije stasjon kaam heger te lizzen as it stasjon út 1982. It stasjonsgebou út 1866 is hjoed-de-dei yn gebrûk foar deibesteging. 

## Treinferbinings
Ursula fan Beckum

**Ursula fan Beckum** (Werdum (Dútslân), ?  – Delden (Nederlân), 13 novimber 1544), ek wol bekend ûnder de namme Ursula von Werdum, wie in frou dy't feroardiele waard ta de dea fanwegen ketterij.

## Libben

### Komôf en libbensrin
Ursula fan Beckum is berne yn Werdum, se kaam fan adel. Se wie de dochter fan Ulrich fan Werdum en Armgard fan Fikensolt. Ursula troude op 12 juny 1538 mei Johan fan Beckum, it houlik bleau sûnder bern. Tegearre wennen se yn Diepenheim yn havezate Nijenhuis.

Maria fan Beckum wie de skoansuster fan Ursula fan Beckum. Maria wie op ‘e flecht om‘t se in oare miening hie oer it leauwen. Sa hawwe Ursula en Maria inoar moete en rekken se befreone. Ursula en Johan lieten har foar in skoftke by harren wenje. Mar op 31 maaie 1544 waard Maria dochs noch gefangen naam, Ursula besleat mei te gean om‘t se begrutsjen hie mei har sus. Yn Dimter waarden de susters oerheard en dêr die út bliken dat se ketters wiene. Om‘t de susters dizze mieningen hiene, waarden se ta de dea feroardiele.

### Lettere jierren en ferstjerren
Op 13 novimber 1544 waarden beide susters libjend ferbaarnd yn Delden. Maria waard as earste libbend ferbaarnd. Doe krige Ursula noch de kâns om pynleas te stjerren troch mei in swurd fermoarde te wurden, mar Ursula woe op deselde wize ferstjerre as har skoansuster. Sadwaande waard ek Ursula libjend ferbaarnd.

## Keppelings om utens
* https://artsandculture.google.com/asset/gezusters-maria-en-ursula-van-beckum-op-de-brandstapel-te-delden-1544-jan-luyken/FwEK4lBF7iZlWQ?hl=nl